D'am soñj n'em eus ket bet tro da gomz diwar-benn The Guild war ar blog c'hoazh. Ur "webstirad" eo savet gant Felicia Day (he deus bet c'hoariet e-barzh Buffy, Dr. Horrible's sing along blog hag all) a gont buhez-pemdez ur strollad mignoned a vez o c'hoari asambles gant un MMORPG bennak. Fentus awalc'h eo ar stirad-se m'ho peus tro d'e sellet. Setu neuze ul levr bannoù-treset ouzhpenn a ginnig deomp dizoloiñ peseurt micher a oa gant Codex ha penaos eo deuet da c'hoari gant an MMORPG-se ha da gejañ gant ar pezh a zeuio da vezañ The Guild. Tro hon eus ivez da welet penaos eo ar c'hoari (ne vez gwelet biskoazh er webstirad pe nebeut-tre). Plijus-tre eo neuze a-benn kompren pep tra!  An doare da dresañ zo simpl, n'eo ket  dreistordinal met anavezet e vez mat pep tudenn ar pezh n'eo ket fall dija!